**FÜLPÖSDARÓC Község ÖNKORMÁNYZATA Képviselő-testületének**

**6/2021. (IX.01.) önkormányzati rendelete**

**a települési támogatás és az önkormányzat által nyújtott egyéb szociális ellátások helyi szabályairól**

Fülpösdaróc Község Önkormányzatának Képviselő-testülete az  Alaptörvény  32. cikk (1) bekezdés a) pontjában meghatározott feladatkörében, az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a 8-16.§-ok, illetve a 18-19.§-ok tekintetében a szociális igazgatásról és szociális ellátásokról szóló 1993. évi III. törvény 1. § (2) bekezdésében, 26. §-ában, a 32.§ (1) bekezdés b) pontjában, 10. § (1) bekezdésében, 132. § (4) bekezdésének g) pontjában és a 134/E. §-ban, alapján, tekintettel a 32.§ (3) bekezdésben a 25.§ (3) bekezdés b) pontjában, a 45.§ (1)-(4) bekezdésekben és a 17.§ (5) bekezdésben kapott felhatalmazás alapján, továbbá a 17.§ tekintetében a szociális igazgatásról és szociális ellátásokról szóló 1993. évi III. törvény 48.§ (4) bekezdésében kapott felhatalmazás alapján, a  közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény 1. § (4a) bekezdés b) pontjában kapott felhatalmazás alapján, valamint a 20.§ tekintetében gyermekek védelméről és a gyámügyi igazgatásról szóló 1997. évi XXXI. törvényben 18.§ (1)- (2) bekezdésében, a 131. §. (1) bekezdésében kapott felhatalmazás alapján a következőket rendeli el:

**1. Értelmező rendelkezések**

**1. §**

(1) E rendelet alkalmazásában - ettől eltérő rendelkezés hiányában –

a) **gyermek**: a Polgári Törvénykönyvről szóló 2013. évi V. törvény 2:10. § (1) bekezdése szerinti kiskorú;

b) **fiatal felnőtt**: az a nagykorú személy, aki 25. évét még nem töltött be;

c) **természetbeni ellátás:** olyan támogatás, amellyel az önkormányzat anyagi javak biztosításával, szolgáltatások kifizetésével nyújt segítséget;

d) **elemi kár:** időjárással összefüggésbe hozható esemény - különösen árvíz, belvíz, szélvihar, felhőszakadás stb. - hatására, valamint tűzeset miatt bekövetkező kár;

e) **rendkívüli élethelyzetnek** kell tekinteni, ha a kérelmező

ea) bűncselekmény sértettjeként anyagi segítségre szorul (vonatkozó igazolás bemutatásával), vagy

eb) elemi kár elhárítása **(ár-, belvíz, tűz) miatt anyagi segítségre szorul, vagy**

***ec)* legalább öt nap kórházi kezelés alatt állt műtét miatt, vagy műtéti beavatkozást vesz,vett igénybe, baleset, egyéb ok miatt anyagi segítségre szorul, (a vonatkozó igazolások bemutatásával), vagy**

***ed) szülő gyermeke születése miatt szorul anyagi segítségre, vagy***

f) **létfenntartási gondnak** kell tekinteni, ha a kérelmező

fa) egyedülálló, és rokkantsági, öregségi vagy egyéb nyugdíjban részesül, és a jövedelme nem  éri el az öregségi nyugdíj mindenkori legkisebb összegének 130%-át,

fb)  megélhetése  valamilyen  előre  nem  látható  esemény  bekövetkezése  okán  igazolt  módon  veszélyeztetve van.

fc) egyedülálló, ellátatlan személy.

*g)* ***életvitelszerű tartózkodás****: E rendelet alkalmazásában életvitelszerű tartózkodásnak kell tekinteni, ha a kérelmező és hozzátartozója a lakóhelyül szolgáló ingatlanban szervezi az életét, az életvitelhez szükséges tevékenységeket jellemzően ott folytatja, valamint a közüzemi szolgáltatásokat ezen ingatlanon veszi igénybe, továbbá a kérelem benyújtásakor, hivatalból történő megállapítás esetén, a döntés időpontjában a központi személyi adat- és lakcím nyilvánítatásban szereplő lakóhely vagy tartózkodási hely bejelentésének dátuma 6 hónapnál korábbi.*

(2) A rendeletben szabályozott ellátásokra nem jogosult az a személy, aki az Szt. 4.§ (1) bekezdés b) pontjában meghatározott vagyonnal rendelkezik, kivéve az elhunyt eltemettetésére igénylelt települési támogatás, gyermek és fiatal felnőtt rászorultságára tekintettel igényelt települési támogatás, köztemetés, 65 év felettiek támogatása esetében.

**2.Ellátások formái**

**2.§**

(1) A jogosult részére - az e rendeletben meghatározott feltételek szerint –

**a) települési támogatás**

aa) gyógyszertámogatás

ab) lakhatási támogatás

**b) rendkívüli települési támogatás:**

bb) elhunyt személy eltemettetésének költségeihez való hozzájárulás, (továbbiakban: temetési támogatás )

bc) eseti – azon belül születési-támogatás

**c) köztemetés**

**d) 65 év felettiek támogatása**

**e) karácsonyi támogatás**

***f)*** *a* ***gyermekek és fiatal felnőttek****rászorultságára tekintettel igényelt települési támogatás (továbbiakban: beiskolázási támogatás),* (továbbiakban együtt: szociális ellátás) nyújtható.

**3. Eljárási rendelkezések**

**3. §**

(1)Az e rendeletben szabályozott szociális ellátások iránti igényeket, kérelmet a Közös Önkormányzati Hivatalban, vagy annak Kirendeltségénél (továbbiakban: Hivatal) - az erre rendszeresített formanyomtatványon - lehet benyújtani. Az eljárás - indokolt esetben – hivatalból is indítható.

(2) A kérelem benyújtására az ellátás igénylője, annak törvényes képviselője vagy meghatalmazottja- igazoló dokumentum mellett- jogosult.

(3) A szociális ellátásra való jogosultság elbírálásához szükséges adatokra vonatkozóan a kérelmező köteles - az igényelt támogatástól függően - a családjában, vagy háztartásában élő személyek adataira, vagyoni és jövedelmi viszonyaira vonatkozó nyilatkozatokat, igazolásokat becsatolni. Köteles továbbá a kérelem nyomtatványon felsorolt igazolásokat - illetve ezek hivatalból történő beszerzéseihez szükséges hozzájárulásokat – mellékelni. A szociális ellátásban részesülő a jogosultság feltételeit érintő lényeges tények, körülmények megváltozásáról 15 napon belül köteles értesíteni az ellátást megállapító szervet.

(4) A jogosultsági feltételek fennállását, a rokkantságot, a fogyatékosságot, munkanélküliséget, az önkormányzattól vagy szociális intézményektől igénybe vett ellátást, közokirattal vagy teljes bizonyító erejű magánokirattal, illetve a Hivatalnál, az önkormányzat intézményeinél vezetett nyilvántartások adatainak felhasználásával kell igazolni.

***4. §***

***(1)*** *A hivatal a kérelmező által benyújtott kérelmet, illetve a közölt igazolások, adatok valódiságát megvizsgálja, szükség esetén környezettanulmányt végezhet az igénylők szociális, vagyoni körülményeinek feltárása érdekében a szociális ellátásra való jogosultság elbírálása során. Amennyiben a támogatást igénylő, vagy a hatáskör gyakorlója a településen való életvitelszerű tartózkodást vitatja, a helyzet tisztázására a lakóhelyül szolgáló ingatlan használatához kapcsolódó három egymást követő hónap villamos-energia számlájának bemutatása szolgál, vagy szükség esetén környezettanulmányt végezhet a körülményeinek feltárása érdekében a szociális ellátásra való jogosultság elbírálása során.*

*A kérelmeket az egyes szociális ellátásokra vonatkozó feltételek megvizsgálása után döntésre előkészíti, a támogatásra való jogosultság fennállását folyamatosan figyelemmel kíséri.*

(2) A környezettanulmány az elkészítésétől számított három hónapig érvényes.

(3) A tényállás tisztázása érdekében háziorvosi, szakorvosi, védőnői, pedagógiai vélemény, javaslat kérhető. A vagyoni körülmények további tisztázása érdekében a kérelmezőre és vele azonos lakcímen együtt lakó közeli hozzátartozókra vonatkozóan – hozzájáruló nyilatkozatuk alapján – további információk beszerezhetőek. Az adatok beszerzéséhez szükséges hozzájáruló nyilatkozatokat – a rendelkezésre bocsátott formanyomtatványon – a kérelmező köteles beszerezni és az eljáró hatóságnak átadni.

(4) A kérelemben foglaltak, a benyújtott igazolások, nyilatkozatok tartalmának ellenőrzése céljából a hivatal megkeresheti:

a) az állami adóhatóságot,

b) a polgárok személyi adatait lakcímét nyilvántartó szervet,

c) az igazolást kiállító szervet,

d) a munkáltatót.

**5. §**

(1) A támogatás megállapítása szempontjából a személyi adat- és lakcímnyilvántartás adatai az irányadók.

(2) A házastársak akkor tekinthetők külön élőknek, ha lakcímük különböző.

(3) Rendszeres ellátás iránti kérelmet legkorábban az adott ellátásra való jogosultság időtartamának lejárta előtt egy hónappal lehet benyújtani, mely esetben az új jogosultság kezdő időpontja a korábbi jogosultság lejártát követő nap.

(4) A rendszeres ellátásra való jogosultságot meg kell szüntetni, ha:

a) a jogosultság feltételei már nem állnak fenn, vagy jogosultságot kizáró körülmény következett be,

b) a jogosult azt kéri,

c) a jogosult meghalt,

d) az e rendeletben meghatározott egyéb okból.

(5) A (4) bekezdés szerinti megszüntetés időpontja a megszüntetésre okot adó körülmény bekövetkezése hónapjának utolsó napja.

**6.§**

(1) A támogatás rendeltetésétől eltérő célra való felhasználása esetén az önkormányzat az igénybe vevőt a pénzbeli támogatás visszafizetésére, természetben nyújtott támogatás esetén pedig a dolog visszaszolgáltatására, vagy a dolog, illetve a szolgáltatás értékének megfelelő pénzösszeg visszafizetésére kötelezi. Amennyiben a visszafizetés nem vezet eredményre, úgy az ingatlanra a tartozás ellenértékéig jelzálogjogot kell bejegyeztetni. A kérelmek elbírálása, a kár felmérése az építésügyi hatóság szakvéleménye alapján történhet.

(2) A   Képviselő-testület –vagy az átruházott hatáskörben eljáró polgármester  a   települési támogatás   felhasználásának   ellenőrzése   keretében   a  felhasználást  alátámasztó  dokumentumok  (számla,  nyugta  stb.)  becsatolására  hívhatja  fel  a  jogosultat.

(3) Az Szt. 17.§ (5) bekezdés szerinti - méltányossági jogkörben - hozott döntés ellen fellebbezésnek nincs helye.

**4. Az egyes ellátásokra vonatkozó szabályok**

**Gyógyszertámogatás**

**7. §**

(1) Gyógyszertámogatás állapítható meg annak a személynek, akinek családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) 200 %-át, egyedülélő esetében 250 %-át, azon családok esetében, ahol a család minden tagja betöltötte 70. életévét 250 %-át, 70 éven felüli egyedülélők esetében 300 %-át, feltéve, hogy

a) az Szt. 50. § (1)-(2) bekezdése alapján közgyógyellátásra nem jogosult,

b) krónikus betegségére tekintettel - a kérelem benyújtását megelőző három hónapban - rendszeresen szedett gyógyszereinek, használt gyógyászati segédeszközeinek az egészségbiztosítási szerv által igazolt havi átlagköltségét igazolja, az arról szóló igazolást bemutatja.

(2) A támogatás éves keretösszege 30.000 forint/ kérelmező, amely egy év időtartamra állapítható meg.

(3) A támogatás kiutalása természetbeni formában történik azt követően, hogy a gyógyszer, gyógyászati segédeszköz térítési díjáról szóló igazolást a kérelmező bemutatja, (gyógyszertári igazolás, háziorvosi igazolás alapján.)

**(4) A gyógyszertámogatás iránti kérelmet a helyileg rendszeresített nyomtatványon kell benyújtani.**

**(5)A kérelemhez mellékelni,csatolni kell háziorvosi igazolást, igazolást a biztosított havi receptköteles gyógyszerköltségéről, és a kérelmező és családja jövedelemigazolásait, jövedelemnyilatkozatot, továbbá, amennyiben rendelkezésre áll, az Szt. 50.§-a szerinti közgyógyellátás elutasításáról szóló *határozatot.***

***(6)*** *A képviselő-testület a gyógyszertámogatás megállapításával kapcsolatos hatáskört átruházza a Polgármesterre.*

**Lakhatási támogatás**

**8.§**

Az önkormányzat képviselő-testülete a lakhatáshoz kapcsolódó rendszeres kiadások viseléséhez, mint hulladékszállítási költség, víz- és csatornahasználati díj, villanyáram, gázfogyasztás költségeihez, (továbbiakban: lakhatási támogatás) települési támogatást nyújt a szociálisan rászoruló háztartások részére a háztartás tagjai által lakott lakás fenntartásával kapcsolatos rendszeres kiadások viseléséhez.

**9.§**

**(1)** Lakhatási támogatásra jogosult az a személy, akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 100%-át, továbbá az adott lakásra vonatkozóan igazolnia kell a lakás jogos használatát.

(2) Lakhatási támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. A bekezdés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit. Amennyiben több kérelem érkezik egy lakásra vonatkozóan az elbírálás érkezési sorrend alapján történik

(3) A lakhatási támogatásra való jogosultság, az ellátást érintő lényeges változások esetében felülvizsgálható.

**10.§**

**(1)** A lakhatási támogatás összege havi 2.000,-Ft, folyósítása természetbeni formában történik a szolgáltató részére.

(2) A támogatás elsősorban természetben adható és az alábbi szervezetek részére kell folyósítani a következő sorrendben:

a) a kérelmező víz – és csatornadíj hátralékának mérséklése érdekében a szolgáltató részére;

b) a hulladékszállítási díj hátralék mérséklése érdekében a szolgáltató részére;

c) villanyáram számlahátralék esetén a szolgáltató részére;

d) gázszámla hátralék esetén a szolgáltató részére.

(3) A lakhatási támogatást egy évre kell megállapítani.

**11.§**

A lakhatási támogatás iránti kérelemhez csatolni kell a kérelmező által lakott lakásra, a lakcímével egyező fogyasztási helyre vonatkozó, a kérelmező nevére szóló, előző havi közüzemi számla másolatokat, továbbá a lakás jogos használatát igazoló dokumentumot (tulajdoni lap, bérleti szerződés. )

***12.§***

*A képviselő-testület a lakhatási támogatás megállapításával kapcsolatos hatáskört átruházza a Polgármesterre.*

**Rendkívüli települési támogatások**

**Elhunyt személy eltemettetésének költségeihez való hozzájárulás, temetési támogatás**

**13.§**

**(1)** Az elhunyt személy eltemettetésének költségeihez való hozzájárulására igényelt rendkívüli települési támogatásra jogosult az a szociálisan rászorult eltemettető, ha életvitelszerűen a község közigazgatási területén él, és bejelentett lakcímmel rendelkezik, továbbá, ha az elhunyt személy, akinek az eltemettetéséről gondoskodik a község közigazgatási területén bejelentett lakcímmel rendelkezett, és életvitelszerűen a község közigazgatási területén élt.

(2) A támogatás megállapításának szempontjából szociálisan rászorult az, ahol a családbanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) hétszeresét.

**(3)** Az elhunyt személy eltemettetésének költségeihez való hozzájárulására igényelt rendkívüli települési támogatás iránti kérelem az eltemettetés időpontját követő harminc napon belül nyújtható be.

**(4)** Az elhunyt személy eltemettetésének költségeihez való hozzájárulásra igényelt rendkívüli települési támogatás összege a mindenkori helyben szokásos, legolcsóbb temetés költségének 10 %-a. A helyben szokásos legolcsóbb temetés költségének összege a költségvetési rendeletben kerül meghatározásra.

**(5)** Az elhunyt személy eltemettetésének költségeihez való hozzájárulásra igényelt rendkívüli települési támogatás iránti kérelemhez mellékelni kell a halotti anyakönyvi kivonat másolatát, a temetés költségeiről a segélyt kérő nevére kiállított számlák eredeti példányát.

**(6)** Elhunyt    személy    eltemettetésének     költségeihez    való   hozzájárulásként rendkívüli települési támogatás nem állapítható meg annak az eltemettető személynek:

a)  aki a hadigondozásról szóló 1994. évi XLV. törvény alapján temetési hozzájárulásban részesül,

b) aki köztemetést vesz igénybe,

**(7)** Az elhunyt személy eltemettetésének költségeihez való hozzájárulásra igényelt rendkívüli települési támogatásra való jogosultság megállapítását a Képviselő-testület a polgármesterre ruházza át.

**Eseti támogatás**

**14.§**

Az önkormányzat képviselő-testülete az e rendeletben meghatározottak szerint eseti jelleggel eseti rendkívüli települési támogatást (továbbiakban: eseti támogatást) nyújt a létfenntartást veszélyeztető rendkívüli élethelyzetbe került, valamint  időszakosan  vagy  tartósan  létfenntartási  gonddal  küzdő  családok,  illetve  személyek  részére elsősorban az Szt. 45.§ (3) bekezdésében meghatározott esetekben, amennyiben a kérelmező családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) hétszeresét.

**15.§**

**(1) Eseti** támogatás állapítható  meg  annak  a  személynek  –  **Elhunyt személy eltemettetésének költségeihez való hozzájárulásra vonatkozó 14.§-**ban   foglalt kivétellel -, aki a 2.§ (1) bekezdés e-f) pontja szerinti rendkívüli élethelyzetbe került vagy létfenntartási gonddal küzd.

(2) A 2.§ (1) bekezdés ed) pontjában meghatározott esetben eseti születési támogatásra jogosult a szülő, amelynek összege 20.000,- Forint/ gyermek.

(3) A rendkívüli települési eseti támogatás iránti kérelemhez mellékelni kell a rendkívüli élethelyzetet, létfenntartási gondot igazoló bizonyítékokat.

(4)  A  kérelmező  és  a  vele  közös, egy  háztartásban  élő  családtagjai  számára  az  ugyanazon  rendkívüli   élethelyzetre   vagy   létfenntartási   gondra   való   hivatkozással   60   napon   belül  ismételten  benyújtott  kérelemre  vagy  hivatalból  indult  eljárásra eseti támogatás - a  elhunyt személy eltemettetésére igényelt települési támogatásra vonatkozó 14.§-ban  foglalt  kivétellel  - nem állapítható meg.

(5) Az eseti támogatás alkalmanként adható, egyszeri összege nem lehet kevesebb 3.000,-Ft-nál, és a támogatás összege nem haladhatja meg az 15.000,-Ft-ot, A támogatás, vagy annak egy része természetbeni ellátás formájában is nyújtható, amennyiben a rendkívüli élethelyzet indokolja**.**

**(6) Az eseti támogatás összege:**

a) 5.000,-Ft, akinek családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) hétszeresét.

**b) 7.000,-Ft,** akinek családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) hatszorosát.

**c) 10.000,-Ft,** akinek családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) ötszörösét.

**d) 15. .000,-Ft,** akinek családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) négyszeresét.

***(7)A képviselő-testület a rendkívüli eseti támogatás megállapításával kapcsolatos hatáskört átruházza a Polgármesterre.***

**Köztemetés**

**16. §**

**(1)** A polgármester kérelemre a köztemetés összegének megtérítését csökkentheti vagy elengedheti, ha az eltemettető családjában nincs vagyon és az egyéb forrásból származó egy főre jutó nettó havi jövedelem a mindenkori legkevesebb öregségi nyugdíj kétszeresét, egyedülálló esetén két és félszeresét nem haladja meg.

**65. éven felüliek támogatása**

**17.§**

**(1)** A község közigazgatási területén életvitelszerűen élő, bejelentett lakcímmel, vagy tartózkodási hellyel rendelkező, 65. életévüket betöltött személyek részére, az idősek napja alkalmából a képviselő-testület évente egyszer, 5.000,- forint értékű támogatást biztosíthat természetbeni, vagy pénzbeli formában, akinek családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) nyolcszorosát.

**(2)** Az (1) bekezdésben megállapítható támogatás nyújtható kérelemre, vagy hivatalból. A támogatás megállapítása függ az önkormányzat mindenkori rendelkezésére álló, e célra fordítható előirányzat keretösszegig.

**Karácsonyi támogatás**

**18.§**

**(1)***Az önkormányzat képviselő-testülete évente egyszer karácsonyi támogatásban – természetbeni formában, tartós élelmiszer juttatásban, vagy pénzbeli támogatásban - részesítheti tárgyév december 31-ig Fülpösdaróc községben életvitelszerűen élő -bejelentett állandó lakóhely, lakcímmel, vagy tartózkodási hellyel rendelkező- 18. életévüket betöltött személyeket, az e célra fordítható rendelkezésre álló előirányzattól függően*, ahol a családbanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) tizenkétszeresét.

(2) A támogatás összege 20.000,-Ft /fő, figyelemmel az önkormányzat mindenkori rendelkezésére álló, e célra fordítható előirányzat keretösszegig.

***A gyermekek és fiatal felnőttek rászorultságára tekintettel igényelt települési támogatás***

***19.§***

***(1)*** *A gyermek és fiatal felnőtt rászorultságára tekintettel igényelt települési támogatás adható annak a gyermeknek, fiatal felnőttnek,*

*a)* akinek családjábanaz egy főre jutó havi nettó jövedelem nem haladja meg az öregségi nyugdíj mindenkori legkisebb összegének (a továbbiakban: nyugdíjminimum) nyolcszorosát, és

*b) akinek a   családja a gyermek, fiatal felnőtt általános iskolai, középiskolai, vagy felsőoktatási beiskolázása miatt került rendkívüli élethelyzetbe, és emiatt szorul anyagi segítségre (továbbá a gyermek tartósan beteg, elemi kár, beiskolázás), további feltétel, hogy a támogatás iránti kérelem mellé csatolni kell az oktatási intézmény igazolását a nappali oktatás munkarendje szerint fennálló tanulói vagy hallgatói jogviszonyról.*

*(2) A gyermek és fiatal felnőtt rászorultságára tekintettel igényelt települési támogatás évente egy alkalommal adható, melynek összege:*

*a) általános iskolai beiskolázási támogatás esetén 10.000,-forint gyermekenként,*

*b) középiskolai beiskolázási támogatás esetén 20.000,-forint gyermekenként,*

*c) felsőoktatási beiskolázás esetén 30.000,- forint gyermekenként,*

*(3) A támogatás iránti kérelem benyújtása a (2) bekezdés a-b-c) pontjaiban meghatározott esetekben minden év szeptember 10. napjától-november 30. napjáig terjedő időszakban lehetséges. A határidő jogvesztő.*

*(4) A beiskolázási támogatás esetén további feltétel, hogy a gyermek, fiatal felnőtt nappali tagozaton tanulmányokat folytató kiskorú, vagy nappali tagozaton középfokú tanulmányokat folytató nagykorú: legfeljebb a 23. életéve betöltéséig; vagy a nappali tagozaton felsőfokú tanulmányokat folytató nagykorú: legfeljebb a 25. életéve betöltéséig.*

*(5) A gyermek és fiatal felnőtt rászorultságára tekintettel igényelt, és nyújtott települési támogatás megállapítása esetében  a  támogatást  a  gyermekre,  illetve  a  fiatal  felnőttre  kell  megállapítani,  és  a  törvényes  képviselőjének,  illetve  a  fiatal  felnőttnek  kell  folyósítani.*

*(6)A képviselő-testület a gyermekek és fiatal felnőttek rászorultságára tekintettel igényelt települési támogatása támogatás megállapításával kapcsolatos hatáskört átruházza Polgármesterre.*

*20.§*

*A szociális ellátásokról szóló 1993. évi III törvény 62.§ (1)- (2) bekezdése szerinti szociális étkeztetés szolgáltatást a Szatmári Kistérségi Családsegítő és Gyermekjóléti Szolgálat Társulás Györtelek társulás útján biztosítja az önkormányzat, a társulási megállapodásban kijelölt önkormányzat látja el a jogosultsági feltételek részletes szabályainak meghatározására vonatkozó rendelet-alkotási kötelezettséget.*

*21.§*

*A rendeletet a hatálybalépése napján folyamatban lévő ügyekben, illetve a hatályba lépését követően indult ügyekben kell alkalmazni.*

**22. §**

Ez a rendelet 2021. 09.02. napján lép hatályba.

**23.§**

A rendelet hatályba lépésével egyidejűleg hatályát veszti a **3/2015.(II.26.) önkormányzati rendelet.**

**Kovács Csaba dr. Sipos Éva**

**polgármester jegyző**